PLANB กำไรปี 60 พุ่ง 30% รับรายได้ธุรกิจโฆษณาโตกระฉูด
PLANB กำไรปี 60 พุ่ง 30% มาที่ 460.52 ลบ. จากปีก่อนมีกำไร 351.59 ลบ. รับรายได้ธุรกิจสื่อโฆษณาโตกระฉูด เตรียมปันผล 0.045 บาทต่อหุ้น ขึ้น XD 27 ก.พ.61 กำหนดจ่าย 17 พ.ค. 61
15 ก.พ. 2561

บริษัท แพลน บี มีเดีย จำกัด (มหาชน) หรือ PLANB รายงานผลการดำเนินงานประจำปี 60 (รวมบริษัทย่อย) สิ้นสุดวันที่ 31 ธ.ค. 60 มีกำไรสุทธิดังนี้

โดยผลการดำเนินงานประจำปี 60 มีกำไรเพิ่มขึ้น เนื่องจากบริษัทมีรายได้จากธุรกิจสื่อโฆษณาเพิ่มขึ้น 22.9% จากปีก่อน โดยเฉพาะสื่อโฆษณาดิจิตอลนอกที่อยู่อาศัยและสื่อโฆษณาในสนามบินที่มีอัตรา การเติบโตที่สูงจากการพัฒนาสื่อใหม่ในช่วงปีที่ผ่านมา
ขณะที่รายได้สื่อประเภทอื่นๆ มีการเติบโตจากอัตราการใช้สื่อโฆษณา (Utilization Rate) ที่สูงขึ้นจากสภาพเศรษฐกิจที่มีสัญญาณการฟื้นตัว นอกจากนี้การเพิ่มสายธุรกิจสปอร์ตมาเก็ตติ้งในปี 2559 ที่ผ่านมา ส่งผลให้ธุรกิจของบริษัทในปี 2560 ยังเติบโตสวนทาง กับอุตสาหกรรมสื่อโฆษณาโดยรวมที่ชะลอตัว
พร้อมเตรียมจ่ายเงินปันผลจากงวดการดำเนินงานวันที่ 1 ม.ค. 60 ถึงวันที่ 31 ธ.ค. 60 เป็นเงินสดในอัตรา 0.045 บาทต่อหุ้น ขึ้นเครื่องหมาย XD วันที่ 27 ก.พ. 61 กำหนดจ่ายปันผล 17 พ.ค. 61